**DĖL LĖŠŲ SKYRIMO**

2019 m. gruodžio 18 d. Nr. DĮV-1028

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2, 5 punktais, Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo, patvirtinto Šilalės rajono savivaldybės tarybos 2013 m. kovo 21 d. sprendimu Nr. T1-48 „Dėl Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo patvirtinimo“, 5.1 ir 5.2 papunkčiais ir atsižvelgdamas į Tenenių Šv. Barboros parapijos klebono 2019 m. rugsėjo 12 d. prašymą „Dėl Tenenių Šv. Barboros bažnyčios“, Šilalės krašto neįgaliųjų sąjungos pirmininkės 2019 m. lapkričio 14 d. prašymą, Maltos ordino pagalbos tarnybos Šilalės skyriaus vadovės 2019 m. gruodžio 10 d. prašymą „Dėl paramos“, Šilalės rajono partnerystės vietos veiklos grupės pirmininkės 2019 m. lapkričio 20 d. prašymą Nr. SD-133 „Dėl lėšų skyrimo“, sporto klubo „Šilalės futbolas“ pirmininko 2019 m. spalio 24 d. prašymą, Didkiemio kaimo bendruomenės pirmininkės 2019 m. gruodžio 10 d. prašymą Nr. DKB-1, Lietuvos šaulių sąjungos LDK Kęstučio šaulių 7-osios rinktinės vado pavaduotojos, pavaduojančios rinktinės vadą 2019 m. gruodžio 2 d. prašymą Nr. R-07-129, Šilalės kaimiškosios seniūnijos Balsių–Šilų seniūnaitijos seniūnaitės 2019 m. gruodžio mėn. prašymą, Šilalės rajono savivaldybės administracijos Pajūrio seniūnijos seniūnės 2019 m. rugsėjo 30 d. prašymą Nr. 7-115-(1.7) „Dėl gyventojų prašymo“ ir LPS Šilalės rajono Pajūrio „Bočiai“ pirmininkės 2019 m. gruodžio 5 d. prašymą:

1. S k i r i u lėšas iš Šilalės rajono savivaldybės administracijai patvirtintos Savivaldybės funkcijų įgyvendinimo ir valdymo tobulinimo programos (Nr. 1) Neplanuotų švietimo, kultūros ir kitų priemonių įgyvendinimo priemonei (Nr. 01.01.04.04.), iš viso – 3 987,13 Eur:

1.1. Tenenių Šv. Barboros parapijai – 1 637,13 Eur (padengti bažnyčios priešgaisrinės signalizacijos ir apsaugos nuo žaibo sistemos remonto išlaidas);

1.2. Šilalės krašto neįgaliųjų sąjungai – 350,0 Eur (padengti organizuojamo sociokultūrinio renginio neįgaliesiems „Sudie 2019!“ išlaidas);

1.3. Maltos ordino pagalbos tarnybos Šilalės skyriui – 300,0 Eur (padengti Šilalės rajono neįgaliems, vienišiems ir nepasiturintiems asmenims organizuojamos Kūčių popietės ir kalėdinių dovanėlių pirkimo išlaidų dalį);

1.4. Šilalės rajono partnerystės vietos veiklos grupei – 250,0 Eur (prisidėti prie kalėdinės mugės organizavimo išlaidų);

1.5. Sporto klubui „Šilalės futbolas“ – 300,0 Eur (padengti sporto klubo veiklos išlaidų dalį);

1.6. Didkiemio kaimo bendruomenei – 200,0 Eur (padengti komunalinių paslaugų (elektros bei elektros energijos galią) ir vietinės rinkliavos už atliekų tvarkymą įsiskolinimo išlaidų dalį);

1.7. Kaimų bendruomenei „Saulietekis“ – 200,0 Eur (padengti bendruomenės naujametinės šventės „Laimingų Naujųjų Metų“, kuri vyks 2019 m. gruodžio 31 d., išlaidų dalį);

1.8. Lietuvos šaulių sąjungos LDK Kęstučio šaulių 7-ajai rinktinei – 400,0 Eur (padengti šauliškos atributikos (lauko uniformos, kepuraitės, skiriamieji ženklai ir kt.) įsigijimo išlaidų dalį);

1.9. Balsių kaimo bendruomenei „Paneruotis“ – 150,0 Eur (prisidėti prie kalėdinio renginio organizavimo išlaidų);

1.10. Pajūrio seniūnijai – 200,0 Eur (padengti Šilalės rajono „Bočių“ bendrijos Pajūrio skyriaus moteriškų kostiumų (sceninių) pasiuvimo išlaidas).

2. P a v e d u Šilalės rajono savivaldybės administracijos Buhalterinės apskaitos skyriui parengti lėšų naudojimo sutartis su Programos vykdytojais dėl įvardytų lėšų panaudojimo.

3. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Valdemaras Jasevičius